**Perkáta Nagyközség Önkormányzata Pénzügyi Bizottsága**

**Jegyzőkönyv**

Készült 2016. szeptember 6-án (kedd) 16:15 órai kezdettel megtartott pénzügyi bizottsági üléséről.

**Az ülés helye:** Győry-kastély díszterme

**Jelen vannak:**

Kovács Ferenc bizottsági tag

Vátkainé Boda Ildikó bizottsági tag

Szabó Tamás bizottsági tag

Szilasy László bizottsági tag

Somogyi Balázs polgármester

Dr. Lakos László jegyző

**Kovács Ferenc a Pénzügyi Bizottság elnöke**

Köszöntöm a Pénzügyi bizottság tagjait. Megállapítom, hogy az ülés határozatképes, mivel négy bizottsági tag jelen van. Jegyzőkönyv hitelesítőnek javaslom Vátkainé Boda Ildikó bizottsági tagot. Amennyiben nincs ellenvetés a javaslatot elfogadottnak tekintem.

A kiküldött meghívóban szereplő napirendet javaslom megtárgyalásra az alábbiak szerint:

1. Perkáta Nagyközség Önkormányzata 2016. évi költségvetésének I. félévi teljesítéséről szóló tájékoztató megtárgyalása
2. „A helyi népszavazás kezdeményezéséhez szükséges választópolgárok számáról” szóló rendelettervezet megtárgyalása
3. Települési önkormányzatok szociális célú tüzelőanyag vásárlásához kapcsolódó kiegészítő támogatásra vonatkozó pályázat benyújtásával kapcsolatos döntéshozatal
4. Az 1956-os Emlékbizottság megbízásából a Közép- és Kelet-európai Történelem és Társadalom Kutatásáért Közalapítvány által kiírt KKETTKK-56P-02 jelű „Büszkeségpontok” pályázat benyújtásával kapcsolatos döntéshozatal
5. A közalkalmazottak gyermekei iskolakezdési támogatásával kapcsolatos döntéshozatal
6. Perkáta Nagyközség Önkormányzata tulajdonában lévő 0328 hrsz-ú ingatlan egy részének eladásával kapcsolatos adásvételi előszerződés elfogadása és egyéb döntéshozatal
7. Bursa Hungarica Felsőoktatási Önkormányzati Ösztöndíjpályázat 2017. évi fordulójához történő csatlakozással kapcsolatos döntéshozatal
8. Egyebek

I. NAPIRENDI PONT

**Kovács Ferenc a Pénzügyi Bizottság elnöke**

Első napirendi pont Perkáta Nagyközség Önkormányzata 2016. évi költségvetésének I. félévi teljesítéséről szóló tájékoztató megtárgyalása.

**Dr. Lakos László jegyző**

Rendkívüli gazdasági esemény nem volt, időarányosan megfelelnek a bevételi-kiadási előirányzatok teljesítései.

**Kovács Ferenc a Pénzügyi Bizottság elnöke**

Kérdés van az anyaggal kapcsolatban? Amennyiben nincs, aki egyetért, kérem, kézfelemeléssel jelezze.

**Pénzügyi Bizottság 3 igen szavazattal, nem szavazat és tartózkodás nélkül az alábbi határozatot hozta:**

**72/2016. (IX.6.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek Perkáta Nagyközség Önkormányzata 2016. évi költségvetésének I. félévi teljesítéséről szóló tájékoztatót.

**Felelős:** Kovács Ferenc a Pénzügyi Bizottság elnöke

**Határidő**: 2016. szeptember 6.

II. NAPIRENDI PONT

**Kovács Ferenc a Pénzügyi Bizottság elnöke**

Második napirendi pont „a helyi népszavazás kezdeményezéséhez szükséges választópolgárok számáról” szóló rendelettervezet megtárgyalása.

Kérdés van az anyaggal kapcsolatban? Amennyiben nincs, aki egyetért, kérem, kézfelemeléssel jelezze.

**Pénzügyi Bizottság 3 igen szavazattal, nem szavazat és tartózkodás nélkül az alábbi határozatot hozta:**

**73/2016. (IX.6.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek „a helyi népszavazás kezdeményezéséhez szükséges választópolgárok számáról” szóló rendelettervezetet.

**Felelős:** Kovács Ferenc a Pénzügyi Bizottság elnöke

**Határidő**: 2016. szeptember 6.

III. NAPIRENDI PONT

**Kovács Ferenc a Pénzügyi Bizottság elnöke**

Harmadik napirendi pont a települési önkormányzatok szociális célú tüzelőanyag vásárlásához kapcsolódó kiegészítő támogatásra vonatkozó pályázat benyújtásával kapcsolatos döntéshozatal.

**Dr. Lakos László jegyző**

48 m3-rel kevesebb tüzelőanyagra igénylésre van lehetőségünk, mint az elmúlt évben, de a maximális mennyiségre pályázunk az idén is.

**Kovács Ferenc a Pénzügyi Bizottság elnöke**

Kérdés van az anyaggal kapcsolatban? Amennyiben nincs, aki elfogadásra javasolja a módosító okiratot, kérem, kézfelemeléssel jelezze.

**Pénzügyi Bizottság 3 igen szavazattal, nem szavazat és tartózkodás nélkül az alábbi határozatot hozta:**

**74/2016. (IX.6.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek a „települési önkormányzatok szociális célú tüzelőanyag vásárlásához kapcsolódó kiegészítő támogatásra vonatkozó pályázat benyújtásával kapcsolatos előterjesztést.

**Felelős:** Kovács Ferenc a Pénzügyi Bizottság elnöke

**Határidő**: 2016. szeptember 6.

**Szilasy László bizottsági tag 16:40-kor megérkezett az ülésre**

IV. NAPIRENDI PONT

**Kovács Ferenc a Pénzügyi Bizottság elnöke**

Negyedik napirendi pont az 1956-os Emlékbizottság megbízásából a Közép- és Kelet-európai Történelem és Társadalom Kutatásáért Közalapítvány által kiírt KKETTKK-56P-02 jelű „Büszkeségpontok” pályázat benyújtásával kapcsolatos döntéshozatal.

**Somogyi Balázs polgármester**

Egy Pongrácz Gábor szobor felállítását tervezzük az iskola elé.

**Kovács Ferenc a Pénzügyi Bizottság elnöke**

Kérdés van az anyaggal kapcsolatban? Amennyiben nincs, aki egyetért, kérem, kézfelemeléssel jelezze.

**Pénzügyi Bizottság 4 igen szavazattal, nem szavazat és tartózkodás nélkül az alábbi határozatot hozta:**

**75/2016. (IX.6.) Pénzügyi Bizottsági határozat:**

A Pénzügyi Bizottság elfogadásra javasolja a képviselő-testületnek az 1956-os Emlékbizottság megbízásából a Közép- és Kelet-európai Történelem és Társadalom Kutatásáért Közalapítvány által kiírt KKETTKK-56P-02 jelű „Büszkeségpontok” pályázat benyújtásával kapcsolatos előterjesztést.

**Felelős:** Kovács Ferenc a Pénzügyi Bizottság elnöke

**Határidő**: 2016. szeptember 6.

V. NAPIRENDI PONT

**Kovács Ferenc a Pénzügyi Bizottság elnöke**

Ötödik napirendi pont köztisztviselők és közalkalmazottak gyermekei iskolakezdési támogatásával kapcsolatos döntéshozatal.

**Somogyi Balázs polgármester**

Az elmúlt évhez hasonlóan az önkormányzat és intézményeiben dolgozó munkatársak nappali tagozatos gyermekenként 10. 000.- forint értékben Erzsébet utalványt kapnának.

**Kovács Ferenc a Pénzügyi Bizottság elnöke**

Kérdés van az anyaggal kapcsolatban? Amennyiben nincs, aki egyetért, kérem, kézfelemeléssel jelezze.

**Pénzügyi Bizottság 4 igen szavazattal, nem szavazat és tartózkodás nélkül az alábbi határozatot hozta:**

**76/2016. (IX.6.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek a köztisztviselők és közalkalmazottak gyermekei iskolakezdési támogatásával kapcsolatos előterjesztést.

**Felelős:** Kovács Ferenc a Pénzügyi Bizottság elnöke

**Határidő**: 2016. szeptember 6.

VI. NAPIRENDI PONT

**Kovács Ferenc a Pénzügyi Bizottság elnöke**

Hatodik napirendi pont Perkáta Nagyközség Önkormányzata tulajdonában lévő 0328 hrsz-ú ingatlan egy részének eladásával kapcsolatos adásvételi előszerződés elfogadása és egyéb döntéshozatal.

**Somogyi Balázs polgármester**

Újabb megkeresés érkezett a területen lévő ingatlanrésszel kapcsolatban.

**Kovács Ferenc a Pénzügyi Bizottság elnöke**

Kérdés van az anyaggal kapcsolatban? Amennyiben nincs, aki egyetért, kérem, kézfelemeléssel jelezze.

**Pénzügyi Bizottság 4 igen szavazattal, nem szavazat és tartózkodás nélkül az alábbi határozatot hozta:**

**77/2016. (IX.6.) Pénzügyi Bizottsági határozat:**

A Pénzügyi Bizottság elfogadásra javasolja a képviselő-testületnek Perkáta Nagyközség Önkormányzata tulajdonában lévő 0328 hrsz-ú ingatlan egy részének eladásával kapcsolatos adásvételi előszerződést.

**Felelős:** Kovács Ferenc a Pénzügyi Bizottság elnöke

**Határidő**: 2016. szeptember 6.

VII. NAPIRENDI PONT

**Kovács Ferenc a Pénzügyi Bizottság elnöke**

Hetedik napirendi pont Bursa Hungarica Felsőoktatási Önkormányzati Ösztöndíjpályázat 2017. évi fordulójához történő csatlakozással kapcsolatos döntéshozatal

**Somogyi Balázs polgármester**

Az önkormányzat a korábbi évekhez hasonlóan 500. 000.- forintot biztosítana erre a célra.

**Kovács Ferenc a Pénzügyi Bizottság elnöke**

Kérdés van az anyaggal kapcsolatban? Amennyiben nincs, aki egyetért, kérem, kézfelemeléssel jelezze.

**Pénzügyi Bizottság 4 igen szavazattal, nem szavazat és tartózkodás nélkül az alábbi határozatot hozta:**

**78/2016. (IX.6.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek a Bursa Hungarica Felsőoktatási Önkormányzati Ösztöndíjpályázat 2017. évi fordulójához történő csatlakozással kapcsolatos előterjesztést.

**Felelős:** Kovács Ferenc a Pénzügyi Bizottság elnöke

**Határidő**: 2016. szeptember 6.

VIII. NAPIRENDI PONT

**Kovács Ferenc a Pénzügyi Bizottság elnöke**

Nyolcadik napirendi pont az egyebek.

**Somogyi Balázs polgármester**

A kastély alapjánál lévő vízzáró réteget szeretnénk mélyebben kialakítani illetve vízzáró réget kiépíteni, mivel a pince esőzések során ázik. A műszaki ellenőr költségbecslése szerepel az anyagban.

**Kovács Ferenc a Pénzügyi Bizottság elnöke**

Köszönöm a tájékoztatást. Aki egyetért, kérem, kézfelemeléssel jelezze!

**Pénzügyi Bizottság 4 igen szavazattal, nem szavazat és tartózkodás nélkül az alábbi határozatot hozta:**

**79/2016. (IX.6.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek a kastély vízzáró rétegének kiépítésével kapcsolatos előterjesztést.

**Felelős:** Kovács Ferenc a Pénzügyi Bizottság elnöke

**Határidő**: 2016. szeptember 6.

**Somogyi Balázs polgármester**

Két ingatlannal kapcsolatos előterjesztés van az egyebek napirendben. Az egyik egy elővásárlási joggal kapcsolatos megkeresés a Deák Ferenc utca 16. számú ingatlanra vonatkozóan. Önkormányzatunknak elővásárlási joga van a 1158 hrsz-ú ingatlanra vonatkozóan a rajta lévő lakások javára . Az eladó képviseletében eljáró ügyvéd kereste meg az önkormányzatot azzal kapcsolatban, hogy nyilatkozzon, élni kíván-e ezen jogával. A javaslatom az, hogy mondjon le az önkormányzat az elővásárlási jogról.

**Kovács Ferenc a Pénzügyi Bizottság elnöke**

Köszönöm! Aki egyetért, kézfelemeléssel jelezze!

**Pénzügyi Bizottság 4 igen szavazattal, nem szavazat és tartózkodás nélkül az alábbi határozatot hozta:**

**80/2016. (IX.6.) Pénzügyi Bizottsági határozat:**

A Pénzügyi Bizottság javasolja a Képviselő-testületnek, hogy a Deák Ferenc utca 16. számú ingatlan vonatkozásában elővásárlási jogáról mondjon le.

**Felelős:** Kovács Ferenc a Pénzügyi Bizottság elnöke

**Határidő**: 2016. szeptember 6.

**Somogyi Balázs polgármester**

A másik ingatlan a Széchenyi u. 45. számú ingatlan, amellyel kapcsolatban Ignácz Bernadett keresett meg minket, aki értékesíteni kívánja az ingatlant az önkormányzat részére 300 000.- forintért. Javaslom az ajánlat elfogadását.

**Kovács Ferenc a Pénzügyi Bizottság elnöke**

Köszönöm! Aki egyetért, kézfelemeléssel jelezze!

**Pénzügyi Bizottság 4 igen szavazattal, nem szavazat és tartózkodás nélkül az alábbi határozatot hozta:**

**81/2016. (IX.6.) Pénzügyi Bizottsági határozat:**

A Pénzügyi Bizottság elfogaásra javasolja a Képviselő-testületnek, a Széchenyi u. 45. számú ingatlan megvásárlásával kapcsolatos előterjesztést.

**Felelős:** Kovács Ferenc a Pénzügyi Bizottság elnöke

**Határidő**: 2016. szeptember 6.

**Kovács Ferenc, a Pénzügyi Bizottság elnöke az ülést 16:59 perckor bezárta.**

**k.m.f**

**Kovács Ferenc Kovács Melinda**

**Pénzügyi Bizottság elnöke jegyzőkönyvvezető**

**Jegyzőkönyv-hitelesítő:**

**Vátkainé Boda Ildikó**

**Pénzügyi Bizottság tagja**